Diari Oficial de la Generalitat Valenciana


Sumari del DOGV 3790, del 11-07-2000 (2000/5494)

ORDRE de 22 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre d'Ensenyament Secundari, el dret de propietat que es té sobre l'immoble d'11.000 metres quadrats de superfície, situat en la partida de les Molines, de Banyeres de Mariola (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3790

Data del DOGV
:   11-07-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/5494


Data del document
:   22-06-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Banyeres de Mariola
    * cultura regional
    * propietat immobiliària

ORDRE de 22 de juny de 2000, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a ser usat com a centre d'Ensenyament Secundari, el dret de propietat que es té sobre l'immoble d'11.000 metres quadrats de superfície, situat en la partida de les Molines, de Banyeres de Mariola (Alacant). [2000/Q5494]
  
Mitjançant escriptura pública de cessió gratuïta i acceptació atorgada davant el notari de València, el senyor Fernando Senent Ana, el dia 15 de juny de 2000 la Generalitat Valenciana va adquirir el dret de propietat sobre l'immoble d'11.000 metres quadrats de superfície situat a la partida de les Molines, de Banyeres de Mariola, i que consta en l'Inventari General de Béns i Drets de la Generalitat Valenciana amb el codi A02/03/021/0002 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ser destinat a centre d'Ensenyament Secundari.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre d'Ensenyament Secundari, el dret de propietat que es té sobre l'immoble situat a la partida de les Molines, de Banyeres de Mariola, d'11.000 metres quadrats de superfície que consta en l'Inventari General de Béns i Drets de la Generalitat Valenciana amb el codi A02/03/021/0002 i confronta: nord, viari públic; sud, terrenys de l'ajuntament i de la senyora M.ª Ascención Pérez de León García; est, terrenys de la senyora Carmen Belda Calabuig i el senyor Rafael i la senyora Edelmira Doménech Belda; i oest, viari públic.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 22 de juny de 2000
  
El conseller d'Economia, Hisenda i Ocupació,